title: Alwena
text: Alwena (pe Alwenna a-wechoù) zo un anv-badez a vez roet d'ar merc'hed e Kembre, hag e Breizh abaoe ma'z eo bet embannet en deiziadurig brezhonek.
  
  Orin
  Gallout a rafe an anv-se dont 
   pe eus an anv Alc'houen (taol-mouezh war ar silabenn diwezhañ), sant enoret e Plogoneg, e Kerne-Izel, hag en deus roet e anv d'ur gêriadennig, Sant-Alc'houen,
  pe eus ar stêr Alwen e hanternoz Kembre, adstêr d'an Dyfrdwy.
  
  Kembre
  Anavezet eo an anv e Kembre, met ral eo.
  E gavout a reer e titl ul levr saoznek embannet e Kembre :   Alwena’s Garden, gant Mary Oldham, embannet gant Gwasg Gomer ha Pont Books, hag a voe loreet gant Gwobr Tir na n-Og e 1998.
  
  Pennadoù kar, a bell pe a dost
  Awena
  
  Anvioù-badez brezhonek
  Anvioù-badez kembraek